Publication: Magyar Közlöny
Issue: MK-2009-174 (Year: 2009, Number: 174)
Era: 2004-2010
Section: és könyvvizsgálói igazolvánnyal rendelkezõ könyvvizsgálót, továbbá a 2006. évi VI. törvény 20. § (4) bekezdése és
Paragraph Index: 160

(4) A pályázati kérelmeket háromtagú bizottság értékeli, a benyújtásra adott határidõ lejártát követõ 60 munkanapon belül. A bizottság egy-egy tagja a pénzügyminiszter és az igazságügyi és rendészeti miniszter által delegált személy, egy tagja a felszámolók érdekképviseleti szervezete által javasolt személy. Az értékelõ bizottság elnöke a pénzügyminiszter által jelölt tag. A bizottság által az értékelésnél alkalmazandó pontrendszert és a rangsor kialakításának egyéb elveit a pályázati kiírásban kell közzétenni. A pályázati kiírásban ki kell mondani, hogy a rangsornak a (6) bekezdés szerinti keretszám biztosítását kell lehetõvé tennie, ezért a több azonos pontszámmal rendelkezõk között sorsolással kell a sorrendet kialakítani. A sorsolás közjegyzõ jelenlétében történik. Az értékelõ bizottság egyebekben a javaslatát szótöbbséggel hozza, és azt (annak indokolásával együtt) jegyzõkönyvbe foglalja, majd a jegyzõkönyvet eljuttatja a névjegyzékbe való felvételrõl vagy az új névjegyzék felállításával összefüggõ határozatokat hozó pénzügyminiszter részére.

Source: https://magyarkozlony.hu/hivatalos-lapok/857ea65250b1ba04f28eef3392189be594fc6a16/dokumentumok/5f151327cec75ad6f75e2913397b6eade4f85e15/letoltes